संविधान, नीति, ऐन र नियमहरू हुँदाहुँदै पनि नेपालको पहिलो स्वतन्त्र रेडियो प्रसारण सेवा रेडियो सगरमाथाले अनुमति पाउन धेरै किसिमको दबाब, लबिङ गर्दै पाँच वर्ष संघर्ष गर्नुपरेको थियो। त्यस पछि खुलेको सामुदायिक रेडियोहरुले पनि प्रसारण अनुमतिकै लागि पनि निक्कै कष्ट भोग्नु पर्दथ्यो। यसरी इतिहास हेर्दा, राणा शासन, प्रजातन्त्र, शाही सरकार र लोकतान्त्रीक सरकार जसको समयमा पनि रेडियोको घाटी निमोठ्ने काम रेकिएको छैन। त्यसैले रेडियो सम्बन्धी स्पष्ट कानुन बनाएर जनस्थरबाट खुलेका रेडियोहरुलाई सरकारले सहयोग गर्नु पर्दछ।
